[{"text_idx": "#000000", "text": "Nigel Owens i dorri record byd"}, {"text_idx": "#000002", "text": "Mae'r dyfarnwr rygbi Nigel Owens wedi cael ei benodi i ofalu am y ge\u0302m rhwng Fiji a Tonga ar 11 Mehefin, ac fe fydd yn torri record byd wrth wneud hynny."}, {"text_idx": "#000003", "text": "Hon fydd ge\u0302m ryngwladol rhif 71 gyda Owens yn y canol, sy'n golygu mai fe yw'r dyfarnwr mwyaf profiadol erioed."}, {"text_idx": "#000004", "text": "Mae'n cipio record Jonathan Kaplan o Dde Affrica a fu yng ngofal 70 o gemau rhyngwladol yn ystod ei yrfa."}, {"text_idx": "#000005", "text": "Ers ei ge\u0302m brawf gyntaf yn 2003 - pan enillodd Portiwgal o 34-30 yn erbyn Georgia - mae Owens wedi dod yn un o'r dyfarnwyr mwyaf uchaf ei barch yn hanes y ge\u0302m ac wedi teithio'r byd o Krasnoyarsk yn Siberia i Kingstown yn St Vincent."}, {"text_idx": "#000006", "text": "Penllanw'r cyfan oedd cael ei ddewis i ddyfarnu rownd derfynol Cwpan Rygbi'r Byd yn Twickenham y llynedd."}, {"text_idx": "#000007", "text": "Dywedodd Owens: \"Mae'n anrhydedd cael fy newis ar gyfer y ge\u0302m bwysig hon ac fe fyddai'n paratoi yn yr un ffordd ag yr wyf i wastad yn gwneud. Yn wir mae'n anrhydedd bob tro i ddyfarnu...mwy felly ar gyfer ge\u0302m brawf."}, {"text_idx": "#000008", "text": "\"Roedd cael dyfarnu'r ffeinal yn brofiad gwych ac yn un y byddaf yn ei drysori am byth, ond mae pob ge\u0302m yn gofiadwy yn ei ffordd ei hun ac rwy'n edrych ymlaen at yr her ddiweddara' yn Fiji - rhywle dydw i erioed wedi dyfarnu o'r blaen.\""}, {"text_idx": "#000010", "text": "Dywedodd: \"Dros flynyddoedd lawer mae e wedi dangos ei fod e'n un o'r dyfarnwyr gorau yn y byd ac mae'n was ffyddlon i'r ge\u0302m. Er mai'r uchafbwynt oedd cael dyfarnu'r rownd derfynol yn 2015, mae'n gweithredu'r un safonau uchel i bob ge\u0302m y mae'n ei dyfarnu."}, {"text_idx": "#000022", "text": "Luka Modric\u0301, a'r rhwystrau eraill ar y llwybr i Euro 2024"}]